Különleges gyertyatartó, cserepekből, fillérekért – Masni Dekoráció
2018-03-26 2018-03-26 masnidekoracio
Pár nap és itt a húsvét és vele együtt, az előrejelzést elnézve, talán a jobb idő is. Annyira vágyunk már egy kis melegségre, fényre, hogy lehet, hogy nem is bírjuk kivárni a nagybetűs tavaszt? Most egy nagyon egyszerű gyertyatartót készítettünk a húsvéti asztali dekorációhoz, így a melegség és a fény az asztalnál biztos, hogy meglesz. Kedved támadt elkészíteni Neked is? Mutatjuk, hogy csináld!
Amire szükséged lesz a gyertyatartókhoz:
cserép és alátét
Első lépésben lefestetettem a cserepeket és az alátéteket fehérre. Mivel a sprayfesték remekül fed, így elég volt egy rétegben festenem.
Mikor megszáradt a festék, finom (220-as) csiszolópapírral megcsiszoltam a felületeket.
A csiszolás utáni legfontosabb lépés a portalanítás. Ezt tényleg ne hagyd ki!
Jöhet a lakkozás! Szerintem ezt se érdemes kihagyni, hiszen tartósabb és kültér biztos lesz tőle a gyertyatartód (és én már alig várom a meleg nyári estéket, amikor gyertyafényben lehet majd a teraszon ücsörögni… :)). Ha nem lakkozol sincs semmi gond, de akkor a használattól, tovább kophat a csiszolásod.
Mikor megszáradt a lakk (ez tényleg nagyon gyorsan megy), akkor ragaszd fel a tetejére állított cserépre az alátétet.
És el is készültünk, tényleg elképesztően gyorsan, és könnyen szert tettünk 2 csodás gyertyatartóra. Nálunk most a húsvéti asztalon fognak debütálni, de nyáron a kertben lesz a szolgálati helyük.
újrahasznosítás dekoráció diy festés gyertya húsvét kert novasolspray tavasz
Előző bejegyzés Ideje palántázni!
Következő bejegyzés Tojáslampiont minden tojásfára